**Likumprojekta “ Grozījumi Imigrācijas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru prezidenta 2020.gada 1.jūlija uzdevums Nr. 2020-UZD-1169;
2. Ministru kabineta 2020.gada 18.augusta sēdes protokola Nr.49 50.§ 8.punktā Iekšlietu ministrijai dotais uzdevums.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ievērojot to, ka no 2021.gada 1.jūlija atbilstoši Administratīvo teritoriju un apdzīvoto vietu likumā noteiktajam mainās Latvijas Republikā noteiktais administratīvi teritoriālais iedalījums, spēkā esošajos normatīvajos aktos jāveic grozījumi, lai panāktu atbilstību šim likumam. Imigrācijas likuma 23.panta pirmās daļas 29.punktā uzskaitītas administratīvās teritorijas, kurās esošajam nekustamajam īpašumam, ko iegādājas ārzemnieki – trešo valstu pilsoņi, lai kvalificētos termiņuzturēšanās atļaujas pieprasīšanai, jāatbilst noteiktiem kritērijiem (jāiegādājas viens funkcionāli saistīts nekustamais īpašums, kura pirkuma summa ir vismaz 250 000 EUR, bet kadastrālā vērtība - vismaz 80 000 EUR). Pārējās, šajā normā neuzskaitītajās administratīvajās teritorijās un administratīvajās teritorijās ietilpstošajās teritoriālā iedalījuma vienībās ārzemnieki var iegādāties divus nekustamos īpašumus, kuru kopējai iegādes summai un kadastra vērtībai jāatbilst iepriekš minētajiem kritērijiem (attiecīgi 250 000 EUR un 80 000 EUR). Tā kā par likumā uzskaitīto administratīvo teritoriju un administratīvajās teritorijās ietilpstošo teritoriālā iedalījuma vienību tvērumu vienojusies Saeima, 2016.gada 9.jūnijā pieņemot grozījumus Imigrācijas likumā, projektā saglabāts spēkā esošais uzskaitījums, to modificējot atbilstoši administratīvi teritoriālajam iedalījumam no 2021.gada 1.jūlija.
2. 2020.gada 18.augusta Ministru kabineta sēdē, izskatot Izglītības un zinātnes ministrijas sagatavoto informatīvo ziņojumu "Par nepieciešamajām izmaiņām ārvalstu studentu piesaistē un studijām Latvijas augstākās izglītības iestādēs”, Ministru kabineta sēdes protokollēmuma Nr.49 50.§ 8.punktā Iekšlietu ministrijai tika dots uzdevums sagatavot grozījumus normatīvajos aktos, kas paredzētu pienākumu augstākās izglītības iestādēm savlaicīgi ziņot par ārvalstu studentu atskaitīšanu no augstākās izglītības iestādes, kā arī par to, ka studenti bez attaisnojoša iemesla neapmeklē lekcijas. Imigrācijas likuma 39.pants jau šobrīd paredz uzaicinātāja pienākumu sniegt informāciju, ja nepastāv vai ir mainījušies apstākļi, pamatojoties uz kuriem ārzemnieks saņēmis uzturēšanās atļauju, bet projektā, ievērojot Ministru kabineta sēdes protokollēmumā uzdoto, kā arī līdzšinējo praksi, kad izglītības iestādes ne vienmēr savlaicīgi ievēro Imigrācijas likuma 39.panta pirmajā daļā noteikto paziņošanas pienākumu, turklāt to neievēro ne tikai augstākās izglītības iestādes, bet arī atsevišķas profesionālās un vidējās izglītības iestādes, Imigrācijas likuma 39.pants papildināts ar jaunu daļu, kurā uzskaitīti tie gadījumi, kad akreditētajām izglītības iestādēm papildus 39.panta pirmajā daļā noteiktās informācijas sniegšanai Pilsonības un migrācijas lietu pārvaldei, jāinformē Valsts robežsardze: ja ārvalstu students izslēgts no studējošo saraksta (eksmatrikulēts) vai pārtraucis mācības, mācoties vidējās vai profesionālās izglītības iestādē, kā arī, ja students vairāk nekā 14 dienas bez attaisnojoša iemesla neapmeklē izglītības iestādi (tajā skaitā, nepiedalās attālinātajā studiju procesā, ja tāds tiek organizēts). Īsāka neapmeklējuma termiņa noteikšana varētu būt nerezultatīva, jo tā varētu izraisīties īslaicīgas saslimšanas dēļ, par ko ārzemnieks nebūtu informējis izglītības iestādi, bet garāks termiņš, savukārt, palielinātu risku, ka persona veic nelegālu nodarbinātību Latvijā vai citā Šengenas līguma dalībvalstī.

Attiecīgajai izglītības iestādei pirms Valsts robežsardzes informēšanas par to, ka students 14 dienas bez attaisnojoša iemesla neapmeklē izglītības iestādi, ir jāiegūst informācija par mācību vai studiju neapmeklēšanas iemesliem, proti, jāsazinās ar studentu, izmantojot viņa norādīto kontaktinformāciju (telefoniski, ar e-pasta starpniecību), un gadījumos, kad no studenta nav iespējams iegūt informāciju, jāinformē Valsts robežsardze, lai veiktu ārzemnieka uzturēšanās nosacījumu ievērošanas kontroli.Lai saskaņotu 39.panta redakciju ar likuma 9.1 pantā noteikto, paziņošanas pienākuma termiņš precizēts, norādot, ka par izmaiņām jāpaziņo nekavējoties, bet ne vēlāk kā trīs darbdienu laikā. Projekts neparedz ieviest jaunus pakalpojumus vai jaunas informācijas un komunikācijas tehnoloģiju sistēmas vai pilnveidot esošās. Paziņošanas pienākumu iespējams izpildīt, izmantojot elektronisko pakalpojumu “Iesniegums iestādei” portālā latvija.lv. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija |
| 4. | Cita informācija | Nav. |

 .

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kas uzaicina ārzemniekus. 2020.gada 1.jūlijā Latvijas teritorijā uzturējās 5252 trešo valstu pilsoņi, kam izsniegta termiņuzturēšanās atļauja saistībā ar studijām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums palielina izglītības iestāžu administratīvo slogu, paredzot pienākumu ziņot par to, ka ārzemieks 14 dienas bez attaisnojoša iemesla neapmeklē izglītības iestādi. |
| 3. | Administratīvo izmaksu monetārs novērtējums | Tā kā Imigrācijas likums jau šobrīd paredz uzaicinātāja pienākumu informēt Pilsonības un migrācijas lietu pārvaldi par to, ka mainījušies apstākļi, kas pastāvēja uzturēšanās atļaujas pieprasīšanas brīdī, projekts paredz tikai vienu jaunu pienākumu - informācijas sagatavošanu Valsts robežsardzei par ārzemniekiem, kas neapmeklē izglītības iestādi. 2019.gadā termiņuzturēšanās atļaujas anulētas 372 studentiem, kas atskaitīti no studiju programmas, bet Pilsonības un migrācijas lietu pārvaldes rīcībā nav informācijas, cik gadījumu saistīti ar atskaitīšanu izglītības iestādes neapmeklēšanas dēļ. Ievērojot to, ka pastāv citi atskaitīšanas iemesli, piemēram, students nav samaksājis mācību maksu vai atskaitīts nesekmības dēļ, kas nav saistīta ar nepiedalīšanos studiju procesā, Pilsonības un migrācijas lietu pārvalde pieņem, ka aptuveni 25-30 procenti atskaitīšanas gadījumu varētu būt saistīti ar nepiedalīšanos studiju procesā, līdz ar to prognozējams, ka informāciju būtu nepieciešams sagatavot par aptuveni 100 ārzemniekiem gadā: C (informācijas sagatavošana un nosūtīšana) = (atalgojums 6,27 *euro*/h1 x 0,5h) x (100 studentu) = - 313.50 *euro*.Kopējās administratīvās izmaksas izglītības iestādēm – 313,50 *euro* gadā.1 6,27 *euro*/h – vidējā darba samaksa stundā 2019.gadā izglītības sektorā. Avots: Centrālās statistikas pārvaldes datubāze, tabula “DSG080. Strādājošo regulārā mēneša un stundas vidējā bruto darba samaksa pa darbības veidiem (*euro*)”. Ievērojot to, ka informācijas sagatavošanā un dokumentu parakstīšanā iesaistīti dažādos amatos nodarbinātie, aprēķinā izmantots nozarē vidējais darba samaksas rādītājs.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) 02.11.2020. ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” un Ministru kabineta tīmekļa vietnē, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S. Ģirģens

Vīza:

valsts sekretārs D. Trofimovs

I.Briede 67219546

ilze.briede@pmlp.gov.lv